સારાંશ માટે દસ્તાવેજ: પ્રતીકાત્મક તસવીર

શિક્ષણમંત્રી ભૂપેન્દ્રસિંહ ચુડાસમાએ કહ્યું કે શિક્ષકોની લાગણીને ધ્યાનમાં રાખી આ નિર્ણય લીધો છે. 

ગુજરાતમાં કોરોના વાઇરસના કપરા કાળ વચ્ચે શિક્ષકોએ સોશિયલ મીડિયાના માધ્યમથી એક આંદોલન ઉપાડ્યું હતું.

શિક્ષકોએ 4200 ગ્રેડ પે માટે ફેસબુક, ટ્વિટર વગેરે પર અનેક પોસ્ટ શૅર કરી હતી.

તેમણે કોરોના વાઇરસના સમયમાં એક દિવસના પ્રતીક ઉપવાસ પણ શરૂ કર્યા અને પોતાની માગને સરકાર સામે મૂકવાનો પ્રયાસ કર્યો હતો.

એટલું જ નહીં શિક્ષકોએ મુખ્ય મંત્રી વિજય રૂપાણી, નાયબ મુખ્ય મંત્રી નીતિન પટેલ અને શિક્ષણમંત્રી ભૂપેન્દ્રસિંહ ચૂડાસમાને ટપાલ પણ લખી હોવાની વાત ફેસબુકમાં શૅર કરી હતી.

ફેસબુક પર 4200 ગ્રેડ પે અમારો અધિકાર નામે એક પેજ બનાવ્યું અને તેમાં ગુજરાતભરના શિક્ષકો ફોટો, વીડિયો શૅર કરી રહ્યા હતા.

શિક્ષકો તરફથી જાણવા મળ્યું કે સરકાર સાથે આ મામલે બે વાર મુલાકાત થઈ છે અને સરકાર તરફથી હકારાત્મક પ્રતિભાવ મળ્યો છે. 

આખરે સરકારે પરિપત્ર રદ કરવાની જાહેરાત કરી છે. 

શું છે આખો વિવાદ?

પ્રતીકાત્મક તસવીર

ગુજરાત પ્રાથમિક શિક્ષક સંઘના પ્રમુખ અને અખિલ ભારતીય પ્રાથમિક શિક્ષક સંઘના ઉપપ્રમુખ અને જામનગર જિલ્લામાં શિક્ષક તરીકે ફરજ બજાવતા દિગ્વિજયસિંહ જાડેજાએ બીબીસી સાથે વાત કરીને સમગ્ર મામલો સમજાવવાનો પ્રયાસ કર્યો હતો.

તેમણે કહ્યું કે "પ્રાથમિક શિક્ષકનો નિમણૂક વખતે 2400 ગ્રેડ હોય છે અને નવ વર્ષે 4200 ગ્રેડ થાય છે. અગાઉ નક્કી થયેલા પરિપત્ર પ્રમાણે આ રીતે અમને પગાર મળતો હતો. એટલે કે કેળવણી નિરીક્ષકના પગારધોરણ પ્રમાણે અમારું પગારધોરણ હતું."

"31-01-2019ના રોજ કેળવણી નિરીક્ષકનું પ્રમોશન છે એની જગ્યાએ બે નવી પોસ્ટ ઊભી કરાઈ. એચ-ટાટ અને તાલુકા પ્રાથમિક શિક્ષણ અધિકારી. એચ-ટાટને કેળવણી નિરીક્ષકનું અને કેળવણી નિરીક્ષકને ટીપીઓ (તાલુકા પ્રાથમિક શિક્ષણ અધિકારી)નું પ્રમોશન આપવાનું અને પ્રાથમિક શિક્ષકને એચટાટનું આપવાનું."

તેઓ વધુમાં કહે છે કે કેળવણી નિરીક્ષક અને એચ-ટાટ બંનેનું પગારધોરણ સરખું જ છે. આથી આ વિસંગતતા ઊભી થઈ છે.

જૂનાગઢ જિલ્લામાં શિક્ષક તરીકે ફરજ બજાવતાં હરદાસ રામ કહે છે, "પહેલાં 4200 ગ્રેડ પે નવ વર્ષની નોકરી થાય ત્યારે મળતો હતો. 2010 પહેલાં જે શિક્ષકો નોકરીએ લાગ્યા હતા તેમને એ ગ્રેડ પે મળી ગયો છે."

તેઓ કહે છે કે પાંચ વર્ષની નોકરી પૂર્ણ થાય પછી 2400 અને નવ વર્ષ થાય પછી 4200 મળતા હતા, જે હવે 2800 રૂપિયા કરી દીધા છે.

પોરબંદર જિલ્લાના...\nદસ્તાવેજની સમાન ભાષામાં સારાંશ:
ગુજરાતના શિક્ષકોએ સોશિયલ મીડિયા પર કરેલા વિરોધ પછી સરકારે ગ્રેડ-પેનો 25 જૂનનો પરિપત્ર રદ કરવાની જાહેરાત કરી છે.